Osm:Wmthelp-elevationprofiles.general/be-tarask

Профіль рэльефу ствараецца з дапамогай зьвестак з [Глябальнай лічбавай мадэлі рэльефу ASTER (GDEM) вэрсіі 2](http://asterweb.jpl.nasa.gov/gdem.asp), метка «ele» ў OpenStreetMap ня ўлічваецца, таксама як тунэлі і масты. ASTER GDEM — гэта прадукт METI і NASA.

Калі маршрут мае больш за два канцавыя пункты або складаецца з больш чым аднаго сэгмэнту, профіль ня будзе створаны. Кірунак профілю ідзе за маршрутам з захаду на ўсход ці з поўначы на поўдзень. Калі маршруты маюць элемэнты з ролямі «start» і «goal», і/ці былі непарыўна пералічаныя ад старту да мэты, мы можам самастойна вызначыць кірунак з сувязі маршруту. Вам варта ўлічваць гэтыя рэчы, калі вы наносіце маршруты ў OpenStreetMap.

Існуюць дзіркі, так званыя «пустоты» для якіх мы ня маем зьвестак вышыні, яны адлюстроўваюцца ў выглядзе дзірак ў лініі профілю вышыні.

Нягледзячы на тое, што ASTER вэрсіі 2, мабыць, найлепшая бясплатная глябальная DEM, яна мае свае абмежаваньні ў дакладнасьці і пакрыцьці, глядзіце іх [справаздачу](http://www.jspacesystems.or.jp/ersdac/GDEM/ver2Validation/Summary_GDEM2_validation_report_final.pdf) дзеля падрабязнай інфармацыі. Недакладнасьці пагаршаюцца недакладнасьцю зьвестак OSM, [тэхнікай згладжваньня](https://github.com/lonvia/waymarked-trails-site/commit/602e12f38bfdc50c7e07bd3f44e080d72bcbb2a2), якую мы ўжываем, а таксама разрозьненьнем профілю, якое робіцца ніжэйшым пры павелічэньні даўжыні маршруту.